ປາລີ (ຝະລັ່ງ: Paris, ປາຣີ) ຫຼື ນະຄອນຫຼວງປາລີ ແມ່ນນະຄອນຫຼວງຂອງປະເທດຝະລັ່ງ ຕັ້ງຢູ່ເທິງແມ່ນ້ຳແຊນ ບໍລິເວນຕອນເໜືອຂອງປະເທດຝະລັ່ງ ເທິງໃຈກາງແຄວ້ນອີນ-ເດີ-ຟັງ (Île-de-France ຫຼື Région parisienne (RP) ). ພາຍໃນກຸງປາລີມີປະຊາກອນປະມານ 2,167,994 ຄົນ.ເຂດເມືອງປາລີ (Unité urbaine) ອັນມີພື້ນທີ່ຂະຫຍາຍເກີນຂອບເຂດອຳນາດການປົກຄອງຂອງເມືອງນັ້ນ ແມ່ນມີປະຊາກອນ 9.93 ລ້ານຄົນ (ຄ.ສ. 2004).ໃນຂະນະທີ່ເຂດມະຫານະຄອນປາລີ (Agglomération parisienne) ມີປະຊາກອນເກືອບ 12 ລ້ານຄົນແລະແມ່ນນຶ່ງໃນພື້ນທີ່ທີ່ມີປະຊາກອນສູງສຸດແຫ່ງນຶ່ງໃນທະວີບເອີລົບ.